open-index/open-wikipedia-markdown huggingface dataset:
Patrick

**Patrick** zo un anv-bihan saoznek roet d'an baotred. Dont a ra eus al latin Patricius, hag a dalv kement ha patrikian, da lavaret eo "tad", "den nobl". Brudet eo bet gant sant Padrig (c. 385–c. 461), sant paeron Iwerzhon. Lidet e vez Gouel Sant Padrig d'an 17 a viz Meurzh ; gouel broadel Iwerzhon eo an deiz-se ivez.

## Stummoù all
* Patrice a zeu eus ar Grennamzer
* Pádraig ha Pádraic en iwerzhoneg
* Padrig e brezhoneg hag e kembraeg
* Patricio e spagnoleg
* Patrício e portugaleg
* Patryk e poloneg
* Patricia, anv merc'hed

## Tud vrudet
### 
* Patrick White (1912-1990), skrivagner
### 
* Padrig an Habask (*Patrick Labasque*, *1954), embanner ha skrivagner brezhonek
* Patrick Dewaere (1947-1982), aktour
* Patrick Fiori (*1969), kaner
* Patrick Galliou (*1947), skolveuriad
* Patrick Jeffroy (*1952), keginer
* Patrick Le Besco (*1950), yezhour
* Patrick Malrieu (1945-2019), emsaver
* Patrick Mareschal (*1939), politiker
* Patrick Modiano (*1945), skrivagner
* Patrick Molard (*1951), soner binioù
* Patrick Pellen (*1950), politiker
* Patrick Poivre d'Arvor (*1947), kazetenner
* Patrik Ewen (*1948), konter, soner ha kaner
### 
### 
* Pádraic Ó Conaire (1882-1928), skrivagner iwerzhonek
* Patrick Pearse (1879-1916), broadelour
### 
* Patrick Swayze (1952-2009), aktour
Kontelladoù Southport 2024

D'an 29 a viz Gouhere 2024 e oa bet un dagadenn a daolioù kontell war bugale yaouank en ur studio dañs e Southport, er Rouantelezh-Unanet. Tri bugel a oa bet lazhet, ha dek den gloazet ouzhpenn – eizh anezho o vezañ bugale – lod o vezañ gloazet don. An torfedour, Axel Rudakubana, ur c'heodedour breizhveuriat 17 vloaz ganet e Kerdiz en ur familh eus Rwanda, a oa bet harzet war al lec'h ha tamallet gant tri rebech muntr, dek rebech klask muntrañ, ha perc'henniñ un ostilh gant ul laonenn.

Goude an dagadenn-se e oa bet kroget emsavadegoù feuls enep enbroidi er Rouantelezh-Unanet. 
## Pennadoù kar
* Kabaduilh er Rouantelezh-Unanet e 2024
M14 (fuzuilh)

An **M14** a zo ur fuzuilh aotomatek pe damaotomatek (hervez ar stummoù) implijet evel arm standart e rannoù 'zo eus arme Stadoù-Unanet Amerika etre 1957 ha kreiz ar bloavezhioù 1960. Ar fuzuilh emgann standart diwezhañ eo bet er vro-se a-raok donedigezh ar fuzuilhoù-arsailh modern.

## Istor
Er bloavezhioù 1950 e voe choazet ar 7,62 × 51 mm (pe .308 Winchester evit e stumm sivil) evel kalibr standart armoù-skoaz an AFNA. Rankout a reas ar Stadoù-Unanet sevel un arm-skoaz nevez evit azasaat ouzh ar munisionoù nevez. Pevar arm-skoaz ganet da vare an Eil Brezel-bed a veze implijet betek-neuze, dezhe kalibroù disheñvel : ar fuzuilh damaotomatek M1 Garand (kalibr .30-06 Springfield), ar garabinenn M1 (e .30 Carbine), ar bistolenn-vindrailher M3A1 Grease Gun (e .45 ACP) hag ar fuzuilh-vindrailher BAR (e .30-06 Springfield).

En arsanailh Springfield e voe savet an M14, ur fuzuilh deveret eus an M1 Garand, kambret e 7,62 mm, dezhi ur c'harger 20 tenn (e-lec'h 8 evit ar Garand). He c'houch hag e flatinenn a oa heñvel ouzh reoù ar Garand. Choazet e voe evel arm standart gant an arme stadunanat e 1957. Pourvezet e voe d'an US Army adalek 1958 ha d'an US Marine Corps goude. Aotomatek e oa stummoù kentañ an M14, met dre ma oa diaes mestroniañ an tennoù aotomatek war un arm skañv kambret e 7,62 mm e voe treuzfurmet kalz skouerennoù evit lakaat o flatinenn da vezañ damaotomatek.

Implijet e voe an M14 e brezel Viêt-Nam dreist-holl. Ne reas ket berzh eno : rebechet e veze dezhi bezañ re bonner ha re hir evit an emgannoù en un endro enni kalz struzh. Diaes e oa mestroniañ an tennoù e mod aotomatek, ha breinañ a rae buan he lamm hag he fust koad kraoñ pe koad bezv e koñdisionoù gleb ha tomm ar janglenn. Hervez un diell produet gant an USACGSC e voe chomet a-sav gant produiñ an M14 e 1963 goude ma vije bet embannet gant kontrollerien an US Army e miz Gwengolo 1962 e oa «izeloc'h» evit M1 Garand an Eil Brezel-bed hag an AR-15 nevez-savet. 500 milion a zollaroù a oa bet gouestlet da brogram sevel ha produiñ an M14. Hemañ a voe dibabet evel arm-skoaz standart nevez an US Army adalek 1964 dindan an anv M16. Miret e voe an M14 en he stumm fuzuilh-resisted, dezhi ul lunedenn, dindan an anv M21. Implijet e vez c'hoazh an M14 evel arm-lid gant gwarded an  rejimant troadeien (*The Old Guard*) e bered vroadel Arlington (Virginia).

Ur stumm sivil anvet **Springfield Armory M-1A** a voe deveret anezhi. E-touez adstummoù an M-1A e kaver an **National Match** savet evit ar sportoù tennañ, hag unan **[[Scout Rifle|Scout]]**.

## Daveennoù
Anschluss

Stagadur Aostria ouzh Alamagn dindan an Nazied eo an ***Anschluss***, un anv alamanek hag a roer d'an darvoudoù c’hoarvezet e nevez-amzer 1938 da-heul ur goulenn groñs gant Adolf Hitler, kañseller Alamagn, ma vefe aozet ur referendom war sujed unaniezh an div stad alamanek. Degemeret e voe soñj ur referendom, met a-raok ma voe aozet e teuas, a-daol trumm, al lu alaman da aloubiñ Aostria d’an 12 a viz Meurzh 1938.
Maschinengewehr 34

Ar **Maschinengewehr 34**, anvet ivez **MG34**, a oa mindrailherez standart en arme alaman eus 1935 betek 1945.

## Istor
E dibenn ar bloavezhioù 1920 e klaskas ar Reichswehr ur vindrailherez nevez evit kemer plas an MG 08/15 savet da vare ar Brezel-bed Kentañ. War ar c'haier-kargoù e oa meneget e ranke an arm nevez bezañ yenaet dre aer, bezañ cheñchet e ganol aes, bezañ savet war garbedoù, ha bezañ implijet evel arm a-enep ar c'hirri-nij. E 1930 e krogas an arme da implijout an MG 13 deveret eus an Dreyse 1912, met er memes koulz e voe savet ur vindrailherez all gant an embregerezh Rheinmetall. Kinniget e voe d'an arme ha dibabet e voe evel mindrailherez standart e 1934 dindan an anv MG 34.

Mindrailherez diazez ar c'hevrennoù-emgann alaman (10 soudard) e teuas da vezañ. 3 den a oa karget d'ober war he zro e pep kevrenn. Gellet a rae bezañ implijet evel mindrailherez ponner savet war ur fust Lafette 34 (stumm **s.MG**) pe evel mindrailherez skañv (stumm **l.MG**) war un daoubez. War an talbenn e tiskouezas bezañ un arm a galite uhel ha fiziapl, met e broduiñ luziet hag he c'houst uhel a lakaas ar Reich da lakaat sevel an MG42 da gemer he flas adalek 1942. Implijet e voe an MG34 betek fin an Eil Brezel-bed memestra.

### Implij war garbedoù
An holl dankoù alaman produet adalek ar Panzerkampfwagen I betek fin an Eil Brezel-bed (Panzerkampfwagen VI ''Tiger II'') a zo bet montet warne ur vindrailherez MG34 pe meur a hini evel adarm. Implijet eo bet ivez war garbedoù all evel ar Schützenpanzerwagen Sd.Kfz. 251(stummoù A, B ha C). Stummoù an MG34 azasaet ouzh ar c'harbedoù a oa anvet *Panzerlauf* pe *Panzermantel*.

## Daveennoù
Buais

** Buais** a oa ur gumun eus departamant ar Manche e Bro-C'hall. 
## Douaroniezh
## Istor
### 

### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe e Kanton Le Teilleul hag e Distrig Mortain. Lakaet e voe en Arondisamant Mortain e 1800.
### 
### 
#### [[Brezel-bed kentañ]]
* Mervel a reas 52 waz eus ar gumun abalamour d'ar brezel, eleze 4,40% ag ar boblañs hervez an niveradeg bet graet e 1911; tri soudard eus ar gumun a voe lazhet e Belgia d'an 22 a viz Eost 1914, e penn-kentañ ar brezel , unan eus ar 36vet Rujumant Troadegiezh e Châtelet  ha daou eus an 2vet Rujumant Troadegiezh, unan e Tamines, egile en Arsimont; daou waz ag ar gumun a voe lazhet e Boezinge e Flandrez Belgia d’an 22 a viz Ebrel 1915, soudarded e oant en 79vet Rujumant Troadegiezh Tiriadel.
#### Kemm Arondisamant
* Lakaet e voe en Arondisamant Avranches e 1926.
#### [[Eil brezel-bed]]
* Mervel a reas eizh milour eus ar gumun.
### kantved
* Bodet e voe gant kumun Saint-Symphorien-des-Monts d'ar 1 a viz Genver 2016 d'ober ur gumun nevez: Buais-les-Monts.
## Monumantoù ha traoù heverk

Buais - Manoir route de Fougerolles.JPG|Ar maner.
Église Sainte-Anne de Buais.JPG|An iliz katolik.

* Ur maner.
* Iliz katolik *Santez Anna*.
* Monumant ar re varv, luc’hskeudennoù.
* Plakennoù ar re varv (1914-1919 ha 1939-1945) en iliz katolik, luc’hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Pennadoù kar
* Saint-Symphorien-des-Monts,
* Buais-les-Monts.
## Notennoù ha dave

## Liammoù diavaez
Doris Ilda Allen

**Doris "Lucki" Ilda Allen**, ganet d'an 9 a viz Mae 1927 hag aet da Anaon d'an 11 a viz Even 2024, a oa ur gelennerez sport eus El Paso, e Texas, a oa bet ezel eus ar Women's Army Corps (WAC) eus an US Army e 1950. Deuet e oa da vezañ un arbennigourez war ar spierezh ha teir gwech eo bet oc'h ober un dro-vrezel e Vietnam. Brudet eo bet evit bezañ rakwelet Argadenn an Tết ha tizhet palioù all, setu perak eo bet enoret en ur vezañ degemeret er Military Intelligence Hall of Fame e 2009.
Eluned Morgan

**Eluned Morgan**, bet ganet d'ar 16 a viz C'hwevrer 1967 e Kerdiz, zo ur bolitikerez eus ar Rouantelezh-Unanet, ezel eus Strollad al Labour. Kannadez europat e oa bet etre 1994 ha 2009. Dilennet eo er Senedd abaoe 2016.

Ezel eo bet eus gouarnamantoù Mark Drakeford ha Vaughan Gething adalek 2017. E 2024, dilennet e voe da benn-bras Strollad Labour Kembre ha dont a reas da vezañ Kentañ ministrez Kembre. Ar vaouez kentañ eo da vezañ er garg-se.

## Buhez

### Buhez politikel

#### Kannadez europat
Morgan a voe dilennet e Parlamant Europa e 1994 hag addilennet e voe e 1999 ha 2004. Ezel eo eus ar Strollad Sokialour Europat.

#### Kannadez e Kembre
Morgan a voe dilennet d'ar Senedd e miz Mae 2016.

Ministr e oa evit ar C'hembraeg hag ar Stummañ dibaouez etre 2017 ha 2018, ha goude-se etre 2018 ha 2020, ministr evit an Darempredoù etrebroadel hag ar c'hembraeg.

## Daveoù
Argadenn an Tết

**Argadenn an Tết** (vietnameg : *Sự kiện Tết Mậu Thân*, saozneg : *Tet Offensive*) zo bet ur bazenn a-bouez kement hag unan eus kampagnoù brezel brasañ Brezel Viêt Nam. Arme dieubidigezh ar Su Vietnam (VC) ha Lu Pobl Vietnam Norzhvietnam o devoa taget dre souezh Lu Republik Su Vietnam, nerzhioù lu Stadoù-Unanet Amerika hag o harperien d'an 30 a viz Genver 1968.

Un hollad tagadennoù dre souezh a oa bet sevenet kement war palioù milourel ha reoù trevour, dreist-holl lec'hioù urzhiañ dre Su Viêt Nam a-bezh. An anv zo deuet diwar un doare tort eus festival ar bloaz nevez loarel anvet *[[Tết|Tết Nguyên Đán]]* e vietnameg, dre ma oa bet diuzet boulc'hañ an tagadennoù pa oa vakañsoù ha darn eus soudarded Arme Su Vietnam er gêr. Pal an tagadennoù lies a oa bezañ un argadenn hollek diwar urzh Burev Politikel (*Politburo*) Ha noi o tegas distabilded politikel ha gant ar spi ma vije tagadennoù ramzel armet war tolpadoù kêr o tegas emsavioù ha digalonekadur er Su.

Kroget e oa an argadenn mintin abred an 30 a viz Genver war tachennoù bras eus ar Iañ hag IIl korfad eus lu Su vietnam. Dre ma oa bet tagadennoù re abred e oa bet roet an tu d'ar gevredidi da brientiñ difennerezhioù a-raok ma vije kroget gant an argadenn wirion. Pa oa kroget an argadenn hollek mintin abred an 31 a viz Genver, an argadenn a oa unan war ar vro a-bezh; e-tro 80 000 PAVN/VC soudard o devoa taget ouzhpenn 100 kêr pe kêriadenn, gant 36 a-ziwar 44 o vezañ kêrbennoioù rannvroel, pempa-ziwar c'hwec'h o vezañ kêrioù emren, 72 a-ziwar 245 kêr distrikt ha kêrbenn ar vro. Argadenn an Tết a oa bet an oberiadur-brezel ledanañ sevenet gant unan eus an tuioù abaoe penn-kentañ ar brezel.

Soñj Hanoi a oa e tegasje an dagadenn veur un emsav poblek betek gwelet skarzhet gouarnamant Su Vietnam. E penn kentañ an argadenn e oa bet badaouet ar gevredidi, kollet e oa bet mestroniñ meur a gêr ganto, met buan e voe strollet an nerzhioù lu, dizarbennet an tagadennoù ha dreist-holl e voe kolloù ramzel gant an nerzhioù tagañ. An emsav poblek raksoñjet gant Hanoi a voe un taol kleze en dour. E-kerzh Emgann Huế, stourmadennoù taer a oa padet ur miz pad, peurzistrujet e oa bet kêr. E-kerzh dalc'hidigezh kêrioù gant an nerzhioù PAVN/VC e voe lazhadeget milieroù a dud er pezh a voe anvet Lazhadeg Huế. Tro-dro bazenn stourm stadunanat Khe Sanh, an emgannoù a oa padet daou viz ouzhpenn.
## Pennadoù kar
* Brezel Viêt Nam
Timbroù Kochin-Sina

Emañ Kochin-Sina e su-pellañ Republik Sokialour Viêt Nam a-vremañ. Gant Feur-emglev Saigon, sinet e miz Even 1862, e voe anavezet riegezh Bro-C'hall e rannvroioù Biên Hòa, Gia Định ha Định Tường, a yeas d'ober trevadenn Kochin-Sina.

Ne voe ket moullet timbroù evit ar vro-se a-raok 1886, hogen timbroù gall (rummad « Ceres ») a gaver gant ur siell « CCH » (*Cochinchine*) ha pikoù bihan aozet dindan stumm ul lankell.

Pevar zimbr hepken a voe embannet e 1886-87 da vezañ implijet e Kochin-Sina : re ar rummad « Commerce » (Kenwerzh) a gaver en holl drevadennoù gall, dreistmoullet gant ar sifr 5 hag ar meneg « C CH ». 

Ur pempvet timbr a voe dreistmoullet gant 15 / 15 hepmuiken, e 1888.

Timbroù Indez-Sina c'hall a voe implijet er bloaz war-lerc'h.

## Pennadoù kar
*Timbroù Annam ha Tonkin
*Timbroù Kambodja
*Timbroù Laos
*Timbroù Indez-Sina c'hall
Tim Walz

**Timothy James Walz**, pe **Tim Walz** (distaget /wɔːlz/), bet ganet d'ar 6 a viz Ebrel 1964 e West Point, Nebraska, zo ur politikour eus ar Stadoù-Unanet. Kelenner skol ha ofiser eus arme ar Stadoù-Unanet eo bet, gouarnour stad Minnesota eo abaoe 2019. Ezel eo eus ar Strollad Demokratel, hag ezel eo bet eus an Ti an Dileuridi eus 2007 da 2019. Danvez besprezidant Kamala Harris eo ivez evit dilennadeg 2024.

Ganet e oa bet Walz e stad Nebraska e Midwest e 1964. Goude al lise e oa bet enskrivet er National Guard hag e labouras en un uzin. E 1996 ez eas da chom da Minnesota, e-lec'h ma kelenne studioù sokial (pe skiantoù an den) hag ur c'hoarier mell-droad amerikan e oa. Dilennet e voe e Ti an Dileuridi (kambr izelañ Kendalc'h ar Stadoù-Unanet) e 2006, o trec'hiñ ur c'hannad republikan en doa bet graet c'hwec'h respet en distrig-se. Pemp gwech e voe addilennet Walz er C'hendalc'h.

E 2018 e voe dilennet da ouarnour evit stad Minnesota, hag addilennet e voe e 2022. Dre vras ​​e vez sellet outañ evel ur politikour eus an tu-kleiz er Stadoù-Unanet abalamour d'e bolitikerezhioù : gwarezet en deus gwirioù ar sioc'hanidigezh, strishaet en deus ar c'hontroll war an armoù, ha kinnig a rae predoù skol digoust hag arc'hant evit an deskadurezh uhel digoust d'ar familhoù paour.

## Notennoù ha davennoù

## Liammoù diavaez
Timbroù Annam ha Tonkin

Disoc'h ar brezel etre Bro-C'hall ha Sina etre miz eost 1884 ha miz Even 1885 e voe krouidigezh gwarezva Annam ha Tonkin gant an Trede Republik c'hall. Kenstaget eo bet ar vro ouzh Kochin-Sina ha Kambodja pa voe savet Indez-Sina c'hall e 1887.

Embannet ez eus bet 7 timbr hepken gant melestradurezh Annam ha Tonkin, anezho re ar rummad "Commerce" (Kenwerzh) implijet en holl trevadennoù ar Stad C'hall. D'ar 21 a viz Genver 1888 e voe  dreistmoullet an timbroù  gant "A & T" pe "A – T" , da lavaret eo pennlizherennoù Annam ha Tonkin, hag ar sifroù 5 pe 1 ("centimes"). Anavezet ez eus dreistmoulladurioù a bep seurt a voe graet dre fazi : doubl, war an tu-gin, a-blom.

E 1892 e paouezer gant implij timbroù Annam ha Tonkin,  timbroù Indez-Sina c'hall a voe graet gante hiviziken.

## Pennadoù kar
*Timbroù Kochin-Sina
*Timbroù Kambodja
*Timbroù Indez-Sina c'hall
Saint-Symphorien-des-Monts

**Saint-Symphorien-des-Monts** a oa ur gumun eus departamant ar Manche e Bro-C'hall. 
## Douaroniezh
## Dezougen
* War al linenn hent-houarn Landivy Saint-Hilaire-du-Harcouët, bet digoret e 1909 ha serret a-raok an Eil brezel-bed, emañ  Saint-Symphorien.
## Istor
### 
### 
### 
#### [[Brezel-bed kentañ]]
* Mervel a reas c’hwezek gwaz eus ar gumun abalamour d'ar brezel, eleze 4,16% ag ar boblañs hervez an niveradeg bet graet e 1911; ur soudard eus ar gumun a voe lazhet e Charleroi e Belgia d’an 22 a viz Eost 1914, e penn-kentañ  ar brezel, er 25vet Rujumant Troadegiezh e oa.
#### [[Eil brezel-bed]]
* Mervel a reas ur milour eus ar gumun e 1941, prizoniad-brezel e oa en Alamagn.
### kantved
* Bodet e voe Saint-Symphorien gant kumun Buais d'ar 1 a viz Genver 2016 d'ober ur gumun nevez: Buais-les-Monts.
## Monumantoù ha traoù heverk

Église de Saint-Symphorien-des-Monts (2).jpg|An iliz katolik.

* Iliz katolik *Sant Sinforian*.
* Monumant ar re varv dirak an iliz katolik, luc’hskeudennoù .
## Armerzh
## Emdroadur ar boblañs
## Melestradurezh
## Tud
## Gevelliñ
## Pennadoù kar
* Buais,
* Buais-les-Monts.
## Notennoù ha dave

## Liammoù diavaez
Susan Wojcicki

**Susan Diane Wojcicki**, ganet d'ar 5 a viz Gouhere 1968 hag aet da Anaon d'an 9 a viz Eost 2024, a oa ur vaouez a aferioù stadunanat bet penn oberiant YouTube eus 2014 betek 2023. En holl e istimer e oa he glad ken uhel ha 765 milion $ e 2022.

Wojcicki he devoa labouret evit greanterezh an deknologiezh e-pad 20 vloaz. Kroget e oa en ur  labourat evit Google e 1998 pa oa bet o feurmiñ e-pad un nebeud mizioù ur c'harrdi evel burev da grouerien an embregerezh. Bet e oa bet o labourat evel penn marketing Google e 1999, ha goude-se e oa penn ar bruderezh enlinennn hag ar servij video evit an embregerezh. Heuliet he doa berzh bras YouTube, ha kinniget he devoa da Google prenañ an embregerezh; ar pezh a oa bet graet evit 1,65 miliard $ e 2006. Lakaet e oa bet CEO YouTube e 2014, ha chomet e oa war ar post betek miz C'hwevrer 2023.
Timbroù Indez-Sina c'hall

Indez-Sina c'hall zo un tiriad er Reter-Pellañ, dindan dalc'h ar Stad c'hall abaoe 1858 evit ul lodenn anezhi. Etre 1887 ha 1954 e voe bodet broioù disheñvel o statud politikel : trevadenn Kochin-Sina, bro-warezet Tonkin hag Annam, bro-warezet Kambodja, bro-warezet Laos, ha tiriad Kouang-Tcheou-Wan, feurmet gant Sina e-pad 99 vloaz.

A-raok 1889 e veze implijet timbroù a-ratozh-kaer e pep bro, timbroù ar rummad «Navigation et Commerce dreistmoullet gant pennlizherennoù **CCH** (e Kochin-Sina) pe **A & T** (en Annam ha Tonkin).

An hevelep rummad a voe implijet e 1889 en Indez-Sina, dreistmoullet gant « INDO-CHINE 1889 5 R-D ».

Peadra zo da vezañ souezhet pa lenner « R ha D », a oa pennlizherennoù anv an ao. Richard, anezhañ gouarnour Indez-Sina, hag an ao. Demars, rener postoù Saigon. War-dro 20 timbr eus ar rummad Navigation et Commerce (1892) a voe lakaet er-maez, adembannet e 1900, ha da heul ur rummad nac'het gant postoù Frañs (rummad « Grasset ») gant ar meneg « INDO-CHINE FRANCAISE » e 1904.

Buan e voe embannet timbroù skeudennaouet kaeroc'h, gant poltredoù maouezed eus pep bro, ha diwezhatoc'h ar savadurioù istorel (Templ Angkor da skouer). Advoullet e oa bet timbroù-se goude ar Brezel-Bed kentañ pa voe kemmet ar moneiz : « cent » ha « piastr » e-lec'h « centime » ha « franc ».

Goude 1927 ne voe mui skrivet **INDO-CHINE** met **INDOCHINE**.

Adalek ar bloavezhioù 1930 hag en amzer renad Vichy e voe enoret kalzik tudennoù gall o doa bet ur roll e trevadenniñ Indez-Sina (Auguste Pavie, Amédée Courbet, Alexandr Yersin, hag all) ha penntierned hengounel ar broioù dindan dalc'h ar C'hallaoued ivez : Bảo Đại en Assam, Norodom Sihanouk e Kambodja, Sisavang Vong, roue Laos.

Kalzik timbroù embannet e 1940 a voe dreistmoullet goude ar brezel gant ar Viet Minh.
 
Gant ar brezel a darzhas e 1946 evit dieubiñ ar pobloù trevadennet el ledenez e voe lakaet un termen d'an embann timbroù INDEZ-SINA e miz Even 1949 da vat (rummad timbroù-post dre nij).

Dizalc'h e voe Laos ha Kambodja e 1953.

Etre 1951 ha 1954 e voe embannet timbroù gant Impalaeriezh Viêt-Nam, renet gant Bảo Đại, tra ma kendalc'he ar brezel etre broadelourien Viet-Nam hag an arme c'hall. Lenn a reer war an timbroù : VIÊT-NAM BƯU CHÍNH ( = timbradur).

E fin ar brezel (feurioù-emglev Geneva e miz Gouere 1954) e voe rannet Viêt-Nam e daou. Republik Demokratel Viêt-Nam an Hanternoz a voe savet gant emsaverien Hô Chi Minh. Embannet e voe timbroù gant ar meneg VIÊT-NAM DAN-CHU CONG-HOA.
An dud enebet ouzh ar gomunourien a savas Viêt-Nam ar Su : VIÊT-NAM CONG HOA. Adunvanet eo bet ar vro e 1975.

## Pennadoù kar
*Timbroù Kochin-Sina
*Timbroù Annam ha Tonkin
*Timbroù Sina - Burevioù gall
*Timbroù Kambodja
*Timbroù Laos
*Timbroù Viêt-Nam
Erica Ash

**Erica Chantal Ash**, ganet d'an 19 a viz Gwengolo 1977 hag aet da Anaon d'an 28 a viz Gouhere 2024, a oa un aktourez, fentigellerez, kanerez ha top model stadunanat. Bet e oa bet ezel eus ar program fent war MADtv hag ivez en The Big Gay Sketch Show, ha gwelet eo bet goude-se o c'hoari en Survivor's Remorse war Starz.
## Marv
Marvet eo gant ur c'hrign-bev eus ar vronn d'an 28 a viz Gouhere 2024, d'an oad a 46 vloaz.
Irène Grosjean

**Irène Grosjean** a oa un naturopatez c'hall ganet d'ar 7 a viz Eost 1930 er Vosges hag aet da Anaon e fin miz Gouhere 2024.

Hep stummadur skiantel ebet e oa deuet da vezañ ur vaouez a bouez ha gant levezon vras war an naturopatiezh e Frañs. E-touez he soñjoù — dibrouenn hervez ar gumuniezh skiantel, ha lod o tiskouez soñjoù irienn — e kaver brudañ debriñ boued kriz, nac'hañ al louzeier, broudañ an dud gour d'ober flouradennoù reizhel d'ar vugale evit lakaat an derzhienn da ziskenn, ha lavaret a ra c'hoazh e c'haller pareañ an holl gleñvedoù. Enebet daonet e oa ouzh ar vaksinadurioù ha kemer a reas perzh en digelaouiñ war ar bandemiezh Covid-19.

## Buhezskrid
Mervel a reas Irène Grosjean d'an 30 a viz Gouere 2024. Hervez e dud-nes e oa marvet abalamour d’ur gwallzarvoud war an hent.
## Notennoù
Ceres (1912-45)

Keres (*Ceres* e portugaleg) eo anv doueez henroman ar mediñ hag an eostiñ. Danvez ur rummad timbroù boutin a voe embannet e Portugal hag en e drevadennoù etre 1912 ha 1945 eo ivez.

Goude an taol-dispac'h a c'hoarvezas e 1910 e tec'has kuit ar roue Manuel II hag e voe disklêriet ar Republik. E-pad an daou vloaz kentañ e veze dreistmoullet timbroù warno poltred ar roue gant ar ger REPUBLICA (Republik). E 1912 avat e voe goulennet ouzh Constantino de Sobral Fernandes tresañ patrom un timbr nevez, gant skeudenn an doueez Keres en he sav, he selloù paret dirazi, ur falz en he dorn. Engravet e voe an timbr gant José Sérgio de Carvalho e Silva, hag embannet dre dipografiezh gant Casa da Moeda, an ensavadur ofisiel a embann timbroù ha bilhedoù e Portugal.

REPUBLICA PORTUGUESA a oa skrivet a-us an dudenn ha CORREIO (Postoù) a-is.

Meur a wech ez eo bet adembannet ar rummad Ceres : etre 1917 ha 1924 gant prizioù ha livioù nevez, e 1923-24 gant dentoù bihanoc'h, e 1924-26 c'hoazh... E 1926 e voe moullet ur rummad 24 zimbr e Londrez, dre litografiezh, gant an embregerezh Thomas de la Rue. Ar wech kentañ eo ne weler mui anvioù an tresour na hini an engravour e traoñ an timbroù.

E 1929 e voe dreistmoullet un toullad timbroù moullet etre 1912 ha 1925 gant ar meneg *Revalidado* ("peurwiriekaet").

E 1930 e voe adkempennet an dresadenn orin gant Arnoldo Fragoso : sklaeroc'h, resisoc'h eo an timbroù.

Divoneizet eo bet an timbroù Ceres d'an 30 a viz Gwengolo 1945. Ar rummad timbroù Karavelenn a voe implijet a-neuze.

E trevadenoù Portugal ez eus bet implijet ur rummad timbroù Ceres heñvel, war-bouez ar ger CORREIO a oa bet tennet. En e lec'h un hirgarrezenn wenn evit moullañ enni anv an tiriad dindan dalc'h Portugaliz. Implijet int bet en Angola, Kab Glas, Ginea Portugal, Makao, Mozambik ha tiriadoù Tete ha Lourenço Marques, São Tomé ha Príncipe, Timor ar Reter. 

Modernaet eo bet ar stumm kozh e 1933 ivez : PORTUGAL CORREIO a lenner en nec'h hag anv an drevadenn en traoñ, gant lizherennoù gwenn.

En Azorez avat e voe dreistmoullet AÇORES war dimbroù boutin Portugal.

## Levrlennadur
* J.M. Miranda da Mota hag Armando Mário O. Vieira, *Portugal Ceres – Variedades de cliché*,  Afinsa Editions, Portugal.
Kontell Bowie

Ur **gontell Bowie** (saozneg : *Bowie knife*) a vez graet eus ur gontell simpl savet evit ar stourm ha krouet gant Rezin Bowie e penn-kentañ an  evit e vreur James Bowie, a oa deuet da vezañ brudet goude bezañ implijet ur gontell hir e-kerzh un emgann daouad brudet dre an anv *[[Sandbar Fight]]*.

Ar gontell a zo bet brudet mat abaoe hag implijet alies, kement er vuhez pemdez hag evel arm (Reveulzi Texas, Brezel diabarzh Stadoù-Unanet Amerika).
Lazher a steudad

Ul **lazher a steudad** (saozneg: *Serial killer*) a vez graet eus un den a lazh daou zen d'an nebeutañ, hag ar muntroù a zo ledet war un amzer hir a-walc'h. Al lazherien a steudad a zo plijet a-fed spered gant ar fed muntrañ, ha meur a lazher a steudad a gav plijadur gant jestroù reizhel gant ar c'houzañveien mare pe vare en argerzh lazhañ. Hervez Burev Kevredadel Enklask Stadoù-Unanet Amerika (FBI) e kaver meur a abeg da dorfedoù al lazherien a steudad evel ar c'hounnar, gounid arc'hant, kavout plijadur ha klask desach evezh an dud war o obererezhioù. An doareoù lazhañ a vo disheñvel hervez mammenn muntroù al lazher a steudad. Darn eus ar c'houzañverien a zo liammet etrezo dre an oad, an neuz, ar reizh pe an orin gouennel.

Al lazherien a steudad a zo ur rummad ispisial a fed rummatadur ar vuntrerien hag a zo disheñvel diouzh lazherien a yoc'h, ul lazher a gopr, pe ul lazher a heuliad, memes ma vez kavet poentoù boutin etrezo holl. Al lazherien a steudad o deus kudennoù spered anat met n'int ket gwelet alies evel tud na c'hallont ket bezañ barnet evel an dud all. 
## Istor
Istorourien an dorfedouriezh a ginnig e vije bet eus lazherien a steudad abaoe ma 'z eus eus Mab-den. Lod mammennoù da vojennoù ar sunerien-gwad pe an dud-bleiz c'hoazh a oa en gwirionez awenet gant obererezhioù lazherien a steudad ar Grennamzer. En Afrika ez eus bet mareadoù muntroù gant tud Leopard. Liu Pengli eus Sina, niz an impalaer Han Jing, a oa bet graet Priñs Jidong er c'hwec'hvet bloavezh eus kreiz ren Jing (144 AJK). Hervez an istorour sinat Sima Qian, "ez ae en ergerzhadennoù gant 20 pe 30 sklav pe gant paotred yaouank kuzhet rak al lezenn, da lazhañ tud ha laerezh o madoù evit plijadur ar sport". Kalzig eus e sujedoù a ouie a-zivout al lazhadegoù-se, met n'eo nemet en 29vet bloavezh e ren ma oa bet mab unan eus ar c'houzañverien o kas un dezrevell d'an impalaer. Soñjet e vez e oa bet lazhet 100 den da nebeutañ. Pennoù uhel al lez o devoa kemennet e oa Liu Pengli da vezañ lakaet d'ar marv; siwazh, an impalaer ne felle ket dezhañ lakaat lazhañ e niz. Liu Pengli a voe torret eus e holl gargoù ha graet eus outañ ur sujed evel ar re all hag harluet. En  (bloavezh 257 an deiziadur muzulmat), "ur mouger eus Baghdad a voe harzet. Lazhet en devoa meur a vaouez ha beziet anezho en ti lec'h ma oa o vevañ. 
## Lazherien a steudad en SUA
Darn al lazherien a steudad hervez an dielloù a zo bet en SUA.

## Notennoù ha daveennoù
Houesville

**Houesville** a oa ur gumun eus departamant ar Manche e Bro-C'hall. 
## Douaroniezh
## Istor
### 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe e Kanton Sainte-Marie-du-Mont hag e Distrig Carentan. Lakaet e voe en Arondisamant Valognes e 1800 hag e Kanton Sainte-Mère-Église e 1801.
### 
### 
#### [[Brezel-bed kentañ]]
* Mervel a reas daouzek gwaz eus ar gumun abalamour d'ar brezel, eleze 4,03% ag ar boblañs hervez an niveradeg bet graet e 1911.
#### Kemm Arondisamant
* Lakaet e voe en Arondisamant Cherbourg e 1926.
#### [[Eil brezel-bed]]
* Mervel a reas daou vilour hag ur plac'h yaouank eus ar gumun.
* D'an 8 a viz Even 1944 e voe dieubet ar gumun gant tirlu SUA.
### Brezelioù didrevadennañ
##### [[Brezel Aljeria]]
* Lazhet e voe ur soudard eus ar gumun d’ar 21 a viz Gouhere 1958 e Bejaia.
### kantved
* Bodet e voe Houesville gant kumunioù Angoville-au-Plain, Carentan ha Saint-Côme-du-Mont d'ar 1 a viz Genver 2016 d'ober ur gumun nevez: Carentan-les-Marais.
## Monumantoù ha traoù heverk

Église Saint-Gilles d'Houesville (4).JPG|An iliz katolik.
FranceNormandieHouesvilleBorne.jpg|Maen-bonn Hent ar Frankiz.

* Iliz katolik *Sant Jili*.
* Maen-bonn Hent ar Frankiz.
* Monumant ar re varv er vered e-tal an iliz katolik, luc'hskeudennoù .
* Plakennoù ar re varv (1914-1918) en iliz katolik, luc'hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Notennoù ha dave

## Liammoù diavaez
Angoville-au-Plain

**Angoville-au-Plain** a oa ur gumun e departamant Manche e Bro-C'hall. 
## Douaroniezh
## Istor
### 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe e Kanton Sainte-Marie-du-Mont hag e Distrig Carentan. Lakaet e voe en Arondisamant Avranches e 1800. Lakaet e voe e Kanton Sainte-Mère-Église e 1801.
### 
### 
#### [[Brezel-bed kentañ]]
* Mervel a reas pevar gwaz eus ar gumun abalamour d'ar brezel, eleze 4,30% ag ar boblañs hervez an niveradeg bet graet e 1911; unan anezhe a yeas diwar wel e Boezinge e Flandrez Belgia d’an 22 a viz Ebrel 1915, soudard en 73vet Rujumant Troadegiezh Tiriadel e oa . 
#### [[Eil brezel-bed]]
* Mervel a reas daou vilour e 1940 hag ur plac’hig e miz Even 1944.

Angoville-au-Plain - Stèle 101e Airborne.JPG|Monumant ar soudarded SUAat.

* Emgannoù a voe er gumun  d’ar 6 ha d’ar 7 a viz Even 1944 etre harzlammourion 501vet Rujumant ar 101vet Airborne SUAat hag an Alamaned, trec’h e voe ar soudarded SUAat.
### Kemm Arondisamant
* Lakaet e voe ar gumun en Arondisamant Cherbourg e 1926.
### kantved
* Bodet e voe Angoville-au-Plain gant kumunioù Houesville, Carentan ha Saint-Côme-du-Mont d'ar 1 a viz Genver 2016 d'ober ur gumun nevez: Carentan-les-Marais.
## Monumantoù ha traoù heverk

FranceNormandieAngovilleAuPlainEglise.jpg|An iliz katolik.
Airborne memorial, Angoville-au-Plain.jpg|Monumant ar soudarded SUAat.

* Iliz katolik *Sant Kosmas ha Sant Damianos*, luc'hskeudennoù.
* Monumant ar soudarded SUAat.
* Monumant ar re varv er vered e-tal an iliz katolik, luc’hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Notennoù ha dave

## Liammoù diavaez
Saint-Côme-du-Mont

**Saint-Côme-du-Mont** a oa ur gumun e departamant ar Manche e Bro-C'hall.
## Douaroniezh
## Istor
### 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe da benn Kanton Carentan hag e Distrig Carentan. Lakaet e voe en Arondisamant Saint-Lô e 1800.
### 
### 
### 
#### [[Brezel-bed kentañ]]
* Mervel a reas 31 gwaz eus ar gumun abalamour d'ar brezel, eleze 5,08% ag ar boblañs hervez an niveradeg bet graet e 1911; tri anezhe a varvas e Belgia d’an 22 a viz Eost 1914, e penn-kentañ  ar brezel: daou gorporal eus ar 36vet Rujumant Troadegiezh e Châtelet hag ur soudard eus ar 36vet Rujumant Troadegiezh a yeas diwar wel  e Charleroi.
#### [[Eil brezel-bed]]
* Mervel a reas daou soudard hag ur martolod e 1940 ha pemzek den nann-soudard  e 1944. 
### 
* Bodet e voe Saint-Côme-du-Mont gant kumunioù Angoville-au-Plain, Houesville ha Carentan d'ar 1 a viz Genver 2016 d'ober ur gumun nevez : Carentan-les-Marais.

## Monumantoù ha traoù heverk

Manoir_de_Haubourg_(3).jpg|Haubourg.
Manoir_de_Rampan.jpg|Rampan.
FranceNormandieSaintComeDuMontBelEsnault.jpg|Ar c'hastell.


Dead-mens-corner-museum.JPG|Ar mirdi.

* Mirdi an Eil brezel-bed.

Eglise - Ensemble sud-ouest - Saint-Côme-du-Mont - Médiathèque de l'architecture et du patrimoine - APMH00002637.jpg|An iliz katolik.

* Iliz katolik *Sant Kosmas ha Sant Damianos*.
* Monumant ar re varv er vered, luc’hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Liammoù diavaez
## Notennoù ha dave
Timbroù Lagos

D'an 10 a viz Even 1874 e voe embannet timbroù kentañ Lagos, warno poltred ar rouanez Victoria. Rummadoù heñvel a voe embannet betek miz Here 1902.

E miz Eost 1893 e voe embannet un timbr 4 d dreistmoullet gant ur priz izel : HALF PENNY.

D'an 22 a viz Genver 1904 e voe lakaet e gwerzh timbroù gant penn ar roue nevez, Edouarzh VII. Ne badas nemet daou vloaz implij ar rummad-mañ hag unan damheñvel e 1905.

D'ar 16 a viz C'hwevrer 1906 e teuas kêr Lagos da vezañ un tiriad e bro-warezet saoz Nijeria ar Su. Kenstaget e voe ar vro ouzh Nijeria an Norzh e 1914, alese trevadenn Nijeria.

*Arabat eo droukveskañ kêr Lagos e Nijeria gant Porzh-Lagos e Gres, eno ur burev gall a embannas timbroù dreistmoullet e fin an .

## Pennadoù kar
*Timbroù Nijeria ar Su
*Timbroù Nijeria

## Levrlennadur
*Proud, Ted. *The Postal History of Nigeria*. Heathfield, Sussex : Proud Bailey, 1995
Koñli

**Koñli** (*Conlie* e galleg, distaget ) zo ur gumun e departamant ar Sarthe, e kornôg Bro-C'hall. Emañ e proviñs kozh ar Maine hag e rannvro velestradurel Broioù-al-Liger. Er gwalarn d'ar Mañs emañ Koñli.

## Douaroniezh
### Kumunioù amezek

## Istor
### kantved
Ur c'hamp zo bet aozet e Koñli evit ar soudarded breton o vont d'ar brezel etre Frañs ha Prusia e 1870. Bodet e oa e-tro 46 000 breton eno en ur stad reuzeudik e-pad ouzhpenn ur miz. Kalz anezhe zo bet kaset d'ar brezel hep arm ebet ha hep bezañ bet stummet.

## Tud ganet e Koñli
* Claudy Lebreton, ganet e Koñli e 1948, politiker gall bet prezidant kuzul-departamant Aodoù-an-Arvor etre 1997 ha 2015.

## Gevelliñ
* Alford (Lincolnshire), 

## Liammoù diavaez

*  conlie.fr, lec'hienn ofisiel ar gumun
## Notennoù ha daveoù
Timbroù Gwiana saoz

Bez e oa eus servijoù post prevez e Gwiana Breizh-Veur adalek 1796, hag e-pad un toullad bloazioù war-lerc'h. Timbroù ar Rouantelezh-Unanet a veze graet gante e Georgetown ha Berbice.

Melestradurezh ar postoù a voe diazezet er vro d'ar 1 a viz Gouere 1850 gant ar gouarnamant saoz, nemet ne voe ket aotreet da embann timbroù.  

Neuze, penn-rener ar postoù e Georgetown a c'houlennas digant implijidi ar gazetenn *Royal Gazette* moullañ anezho. Savet e voent dindan stumm un tamm paper ront gant ar gerioù BRITISH GUIANA war ar riblennad hag ar priz-talvoud (eus 2 c betek 12 c) er c'hreiz. Du e oa liv ar moullañ, disheñvel hini ar paper hervez ar priz.

Anvet eo bet *Cottonreels* an embann-se, abalamour d'ar waskell implijet. Rouez eo an timbroù-se evel-just.

An timbroù kentañ bet savet e Londrez a erruas e 1852 erfin, warno un dresadenn eeun (ur vag dre lien) ha ger-stur an drevadenn gant ur fazi : *DAMUS PATIMUS QUE VICISSIM* (*Reiñ a reomp hag o c'hortoz an distro emaomp*). Reizhet e voe ar bloaz war-lerc'h gant timbroù engravet hag ar ger *PETIMUS* reizh. 

Ne oa ket bet kaset a-walc'h a dimbroù avat rak e 1856 e rankas Rener ar Postoù embann timbroù 1 cent ha 4 cent gant moulladurioù ar vro. Difeson e voe an disoc'h pa oa bet klasket dreveziñ moulladur Londrez.

An timbroù-se zo e-touez ar re rouesañ a zo er bed, an timbr **1 c magenta British Guiana** zo anavezet ur skouerenn hepken diouti hiriv.

E 1898 e voe embannet timbr-koun evit lidañ 50 deiz-ha-bloaz ar Rouanez Viktoria gant skeudenn Menez Roraima ha lamm-dour Kaieteur, hag unan all e 1931 evit lidañ 100 deiz-ha-bloaz krouidigezh an drevadenn. Rummadoù all, o skeudennaouiñ buhez ha labourioù ar vro, a zeuas er-maez e 1934, 1938 ha 1954, hep disoñjal ar rummadoù boutin embannet e broioù ar Commonwealth.

Ur rummad a dri dimbr zo embannet evit lidañ an emrenerezh politikel e 1961.

E 1966 e voe roet he frankiz d'ar vro gant Breizh-Veur, ha treiñ a ra hec'h anv da GUYANA (Gwiana)

## Pennad kar
*Timbroù Gwiana

## Levrlennadur
*Proud, Ted. *The Postal History of British Guiana*. Proud-Bailey Co. Ltd., 2000. 
*  L. N. Williams, "British Guiana's Cottonreels", ''Encyclopedia of Rare and Famous Stamps,'' v.I, pp.13-23. David Feldman (1992)

## Liammoù diavaez
*The British Guiana Study Circle.
*The British Caribbean Philatelic Study Group.
*Guyana Philatelic Society
Arthur Cadre

**Arthur Cadre**, lesanvet **Lilcrabe**, bet ganet e 1991 e Perroz-Gireg, zo un dañsour, korollour, rener arzel ha diskouezer-giz breizhat, bet savour ivez.

Deuet eo da vezañ brudet en un dremen en abadenn *La France a un incroyable talent* e 2007. Kemer a ra perzh e krogadoù breakdance gant ur stil divoas a zo yoga ennañ.

Studiet en deus ar savouriezh, tapet un diplom gantañ e 2011 e skol-veur Montreal.

E 2024 e kemeras perzh e lid-klozañ C'hoarioù olimpek hañv 2024 oc’h enkorfañ tudenn ar *Golden Voyageur*.

## Liammoù diavaez
* Lec’hienn ofisiel

## Daveoù
Inter-Governmental Philatelic Corporation

An ***Inter-Governmental Philatelic Corporation*** (IGPC), da lavaret eo "Embregerezh Timbrawouriezh Etre-Gouarnamantel", a genlabour gant ouzhpenn 70 a vroioù ha stadoù er bed evit o sikour da veizañ, produiñ ha lakaat war ar marc'had timbroù-post. Harpañ a ra ivez melestradurezhioù ar postoù en o labour dastum ha kas lizhiri. Hervezi e vez produet ganti un hanterenn eus an holl dimbroù embannet pep bloaz.

Un embregerezh prevez a glask gounid arc'hant eo an IGPC, ha tamm ebet un ensavadur etrebroadel. Ar gouarnamantoù a c'houlenn harp pe guzul diganti a zo pratikoù ha n'int ket izili.

Krouet e oa bet an IGPC gant an Dr. Manfred Lehmann (1922–1997), un Amerikan pinvidik hag a oa troet gant ar broioù aet da Stadoù nevez dizalc'h en Afrika hag en Antilhez. Ghana eo a voe pratik kentañ ar stal pa zeuas dieub an drevadenn saoz bet anavezet a-raok evel "Aod an Aour". Sikouret en voe e 1957 evit a sell merañ servij ar postoù hag ar werzh timbroù er vro. Togo a voe da heul, hag inizi zo an Antilhez war-lerc'h. E fin ar bloavezhioù 80 e tiwanas Stadoù nevez en Azia gant dismantr an Unvaniezh Soviedel hag e dibenn ar bloavezhioù 1980 e oa ouzhpenn 50 bro pratikoù eus an IGPC.

Skoulmañ a reas an IGPC un emglev gant ar gompagnunezh Disney evit bezañ aotreet da embann timbroù warno skeudenn tudennoù an tresadennoù-bev mil anavezet. Abaoe eo deuet timbroù gant tem Disney da vezañ ul lodenn bouezus eus produadur an embregerezh.

Anavezet eo an IGPC dreist-holl evit embann timbroù gant danvezioù brudet, tudennoù tresadennoù-bev, ha tudennoù sport ha dudi a zo bet rebechet dezho n'o deus ket kalz a liamm gant sevenadur pe istor ar broioù a embanner timbroù evito. Un doare impalaeriezh sevenadurel eo bet anvet zoken an embann timbroù gant skeudennoù eus sevenadur pop Amerika. Respont a ra an embregerezh ez eo liesseurtoc'h danvez an timbroù : an natur, gweledvaoù, tudennoù istorel…

En o c'homzoù o-unan, "an ajañs filatelek staliet e New York e oa an hini gentañ o kinnig poltred tud vrudet ha tresoù anavezet evit sikour he fratikoù da embann ur rummad nevez a dimbroù-post, hag enoriñ harozed ar sevenadur pop hag ar sportoù eus ar marevezh, en o zouez Elvis Presley, Marilyn Monroe, Pokémon, Popeye, John Lennon, tudennoù tresadennoù-bev Walt Disney ha filmoù klasel, Jackie Chan, Barbra Streisand, Bob Dylan (…)  evit menegiñ un nebeud re » (in Dielloù).

Hervez an IGPC ec'h implijont ur skipailh a zo ennañ ouzhpenn 100 ezel hag ouzhpenn 300 grafikour dizalc'h a implij. An IGPC a embann ez eus gantañ "...ur skipailh amzer-da-zont a dresourien hag arzourien diabarzh hag a c'hell krouiñ un tres timbroù e-pad an noz." (en o lec'hienn)

Skouerioù eus kudennoù direizh a c'hell bezañ re dTuvalu, un enezeg vihan e Su ar Meurvor Habask hag a zo war o zimbroù an arzour amerikan Norman Rockwell hag ar bloavezh nevez sinaat, pe Enez Saint-Vincent a ginnig 244 zimbr e 1999 !

## Liammoù diavaez
* Buhez Lehman
*Lec'hienn an IGPC
Mic'hail Saakachvili

**Mic'hail Saakachvili** e jorjianeg (მიხეილ ნიკოლოზის ძე სააკაშვილი, distaget ), anvet **Mic'hail Nikolozovytch Saakachvili** en ukraineg ( Міхеі́л Ніколозович Саакашві́лі, distaget ) ha **Mic'hail Nikolaievitch Saakachvili** e ruseg  (Михаи́л Никола́евич Саакашви́ли), a zo ur politiker jorjiat hag ukrainat bet ganet d'an 21 a viz Kerzu 1967 e Tbilisi, kêr-benn Republik Jorjia.

Saakachvili zo bet prezidant Republik Jorjia etre 2008 ha 2013. Tapout a reas ar geodedouriezh ukrainat e 2015 ha dont a reas da vezañ gouarnour Oblast Odesa betek 2016. Koll a reas e geodedouriezh jorjiat. Goude un harlu a eizh vloaz e tistroas da Jorjia d'ar  a viz Here 2021 ; harzet e voe raktal gant ar polis ha bac'het e prizon Roustavi.

## Studioù
Saakachvili en deus bet arnodennoù er skol etrebroadel war ar gwir e skol-veur Stad Kyiv e 1992. 

## Buhez politikel
D'an 12 a viz Here 2000 e voe anvet da vinistr ar justis e gouarnamant ar prezidant Edouard Chevardnadze.

D'ar 5 a viz Genver 2008 e voe addilennet e tro gentañ an dilennadegoù prezidant, aet gantañ 52,8% eus ar mouezhioù pa oa aet 27% anezho gant Levan Gatschetschiladse aet war ar renk a-enep dezhañ.

## Notennoù ha daveoù
Mic'hail

**Mic'hail** (Михаил e ruseg, **ميخائيل** *Mic'hayiyl* en arabeg), skrivet a-wechoù **Mikhail**, zo un anv-bihan rusek hag arabek roet d'ar baotred, par da Vikael e brezhoneg. Dont a ra eus an anv hebraek מי כאל *Mikahl* hag a dalv "Piv zo evel Doue ?".

## Tud
### 
* Mic'hail Bakounin (1814-1876), dispac'her ha prederour
* Mic'hail Tchigorin (1850-1908), mestrc'hoarier echedoù rusian
### 
* Mic'hail Boulgakov (1891-1940), romantour rusian ha soviedel
* Mikhail Kirponos (1892-1941), jeneral soviedel
* Mic'hail Botvinnik (1911-1995), mestrc'hoarier echedoù rusian ha soviedat
* Mic'hail Kalachnikov (1919-2013), milour, krouer an AK-47
* Mikhail Gorbatchev (1931-2022), politikour soviedel
* Mic'hail Tal (1936-1992), meurc'hoarier echedoù latviat ha soviedat
### 
* Mic'hail Fradkov (ganet e 1950), politikour rusian
* Mic'hail Gourevitch (ganet e 1959), mestrc'hoarier echedoù
* Mic'hail C'hodorkovski (ganet e 1963), den a afer rusian, prezidant Ioukos
* Mic'hail Michoustin (ganet e 1966), kentañ ministr Kevread Rusia
* Mic'hail Saakachvili (ganet e 1967), prezidant Republik Jorjia
* Mic'hail Tic'honov (ganet e 1998), c'hoarier mell-droad rusian
* Mic'hail Ignatov (ganet e 2000), c'hoarier mell-droad rusian
Browning M1919

Ar **Browning M1919** zo ur vindrailherez skañv ijinet gant John Browning e 1918 hag implijet stank gant kalz broioù er bed etre 1919 ha trede kard an XX kantved.

## Istor hag implij
An M1919 zo deveret eus ar vindrailherez Browning M1917 implijet e dibenn ar Brezel-bed Kentañ gant arme ar Stadoù-Unanet. An M1917 a veze yenaet dre zour, met ne oa ket aes da implijout ar sistem-mañ war garbedoù. E dibenn 1918 e kinnigas John Browning ur stumm nevez, yenaet dre ur mañchon didoullet tro-dro d'e ganol. Dibabet e voe buan gant arme ar Stadoù-Unanet hag implijet e voe adalek 1919 dindan an anv M1919. Kambret e oa e .30-06 Springfield evel ar fuzuilhoù standart Springfield M1903 implijet d'ar mare-se.

Klask a reas an arme stadunanat ledanaat implij ar vindrailherez d'ar soudarded war o zreid oc'h ouzhpennañ un daoubez hag ur c'houch dezhi. **M1919 A1** e voe anvet ar stumm-se. Er bloavezhioù 1920 ha deroù ar bloavezhioù 1930 e voe savet stummoù nevez, dezhe kemmoù bihan (stummoù **A2** hag **A3**). E 1936 e voe kinniget ar stumm **M1919 A4**, dezhañ ur c'hanol hiroc'h ha tevoc'h, hag ur pech e beg ar c'hanol evit adimplijout gwelloc'h gazoù an tennoù e gwikefre an arm. Ar stumm-mañ a voe an hini produetañ dre ma servijas en Eil Brezel-bed. Ouzhpenn d'an implij gant an droaderien e voe montet war garbedoù a bep seurt : kirri Jeep, halftracks, kamionoù GMC CCKV, tankoù M3 Stuart, M3 Grant/Lee, M4 Sherman, M24 Chaffee hag M26 Pershing.

Goude ar brezel e voe savet stummoù all, kambret tamm-ha-tamm e 7,62 × 51 mm evit kordañ gant standardoù nevez AFNA. Implijet e voe an M1919 war tachennoù-emgann brezelioù Korea ha Viêt Nam dreist-holl. Ar vindrailherez M60 a gemeras tamm-ha-tamm he flas e arme ar Stadoù-Unanet adalek deroù ar bloavezhioù 1960. Implijet e vez gant armeoù 'zo er bed hiziv-an-deiz c'hoazh.

## Daveennoù
Brévands

** Brévands** a oa ur gumun e departamant Manche e Bro-C'hall.
## Douaroniezh
## Istor
### 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe e Kanton Montmartin hag e Distrig Carentan. Lakaet e voe en Arondisamant Saint-Lô e 1800. Lakaet e voe e Kanton Carentan e 1801. 
### 
### 
#### [[Brezel-bed kentañ]]
* Mervel a reas 25 gwaz eus ar gumun abalamour d'ar brezel, eleze 6,27% ag ar boblañs hervez an niveradeg bet graet e 1911.
#### [[Eil brezel-bed]]
#### Brezelioù didrevadennañ
##### [[Brezel Aljeria]]
* Mervel a reas ur c'hanolier eus ar gumun d’ar 15 a viz Meurzh 1956 e Batna.
### kantved
* Bodet e voe Brévands koulz ha kumunioù Les Veys ha Saint-Pellerin e kumun nevez Carentan-les-Marais e 2017.

## Monumantoù ha traoù heverk

Église Saint-Martin de Brévands. Vue sud.jpg|An iliz katolik

* Iliz katolik *Sant Varzhin*.
* Monumant ar re varv er vered e-tal an iliz katolik, luc’hskeudennoù.
* Plakennoù ar re varv (1914-1918 ha Bezel Aljeria) en iliz katolik, luc’hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Notennoù ha dave

## Liammoù diavaez
Beuzeville-sur-le-Vey

**Beuzeville-sur-le-Vey** a oa ur gumun e departamant ar Manche e Bro-C'hall. 
## Douaroniezh
* War lez ar roudouz Veys emañ Beuzeville.
## Istor
### 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe  e Kanton Montmartin-en-Graignes hag e Distrig Carentan. Lakaet e voe  en Arondisamant Saint-Lô e 1800 hag e Kanton Carentan e 1801.
### 
* E 1837 e voe kendeuzet kumunioù Beuzeville-sur-le-Vey hag Auville-sur-le-Vey e kumun nevez Les Veys.
## Monumantoù ha traoù heverk

Les Veys - Église Saint-Martin de Beuzeville (2).jpg|An iliz katolik.

* Iliz katolik *Sant Varzhin*.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Notennoù ha dave

## Liammoù diavaez
Aerlu Ukraina

**Aerlu Ukraina** (ukraineg : Повітряні сили Збройних сил України *Povitryani Syly Zbroynykh Syl Ukrayiny*, *PS ZSU*) eo anv aerlu Ukraina hag unan eus eizh skourr Nerzhioù lu Ukraina. Ar stumm a hiziv a oa bet krouet e 2004 dre gendeuziñ Nerzhioù difenn Aer Ukraina en aerlu.

Pa oa bet roet lamm d'an Unaniezh Soviedel e 1991, kalz nijerezioù a oa chomet war diriad Ukraina. Ur wech dishualet Ukraina e 1991 e oa chomet dizarc'hantet an nerzhioù lu nij, lakaet e oa bet e mirlec'hioù un darn eus an dafar pe deuet e oa da vezañ dizimplijadus. Evit ar pezh a sell ouzh greanterezh an armoù er vro, Ukroboronprom hag e skourr Antonov a oa deuet a-benn da zerc'hel tamm-pe-damm ar c'hirri-nij koshañ.

Nijlu Ukraina zo bet oberiant e Brezel an Donbas. Goude an arsav brezel e 2014, an nerzh nij zo paouezet gant ar c'hefridioù brezel en Donbas. Abaoe miz C'hwevrer 2022, an nijlu ukrainat zo bet o kemer perzh er brezel evit talañ ouzh aloubadeg Ukraina gant Rusia. Dafaret eo bremañ an nijlu gant un nebeud kirri-nij brezel liesroll stadunanat F-16 ha kirri-nij brezel soviedat dreist-holl.
## Kefridioù
Roll pennañ Aerlu Ukraina eo gwareziñ an oabl. Lies palioù da dizhout zo evit ober : bezañ mestr war an oabl a-us tiriad ar vro, tizhout palioù dre dagañ dre an aer an unvezioù ha mirlec'hioù enebour, gwareziñ an unvezioù ukrainat diouzh tagadennoù dre aer, gwareziñ ha sikour tagadennoù tirlu Ukraina, ar C'horfad troadegiezh-vor hag ar Morlu pa vez oberiadurioù-brezel pe gourdonadegoù en amzer a beoc'h, plantañ reuz e fiñvadegoù unvezioù enebour kement war zouar, en aer ha war vor, plantañ reuz er c'hehentiñ enebour, sklêrijennañ, pourvezañ dre aer evit dafar hag unvezioù stourm kement en amzer a beoc'h hag er brezel.
Les Veys

**Les Veys** a oa ur gumun e departamant ar Manche e Bro-C'hall. 
## Douaroniezh
## Istor
### 
* E 1837 e voe kendeuzet kumunioù Beuzeville-sur-le-Vey hag Auville-sur-le-Vey e kumun nevez Les Veys.
### 
#### [[Brezel-bed kentañ]]
* Mervel a reas c’hwezek gwaz eus ar gumun abalamour d'ar brezel, eleze 3,59% ag ar boblañs hervez an niveradeg bet graet e 1911; unan anezhe a voe lazhet en Aiseau-Presles e Belgia d’an 22 a viz Eost 1914, e penn-kentañ  ar brezel, soudard e oa er 136vet Rujumant Troadegiezh .
#### [[Eil brezel-bed]]
* Mervel a reas div vaouez nann-soudard e 1944 ha pemp milour eus ar gumun abalamour d'ar brezel.
#### Brezelioù didrevadennañ
##### [[Brezel Aljeria]]
* Mervel a reas daou vilour eus ar gumun.

### 
* E 2017 e voe staget Les Veys ouzh kumun Carentan-les-Marais.
## Monumantoù ha traoù heverk
* Monumant ar re varv er vered, luc’hskeudennoù.
## Armerzh
## Dezougen
## Emdroadur ar boblañs
## Melestradurezh
## Tud
## Gevelliñ
## Notennoù ha dave

## Liammoù diavaez
Nusantara (kêr)

**Nusantara** zo ur gêr nevez en Indonezia, o vezañ savet c’hoazh, war aod kornôg Borneo. D’an  e teu da benngêr Indonezia e-lec’h Jakarta. Dont a ra he anv eus Nusantara, anv enezeg Indonezia en indonezeg. Savet eo bet ar gêr-benn nevez dre abegoù a denn da dommadur ar blanedenn.

## Daveoù